**Prevádzkový poriadok**

**MULTIFUNKČNÉ ŠPORTOVÉ IHRISKO S UMELOU TRÁVOU**

**Prevádzkovateľ: Základná škola, Komenského 12, Sobrance**

**Návštevné hodiny pre verejnosť:**

**Utorok, Štvrtok: 16.30 – 20.30 hod.**

 **Sobota, Nedeľa: 15.00 – 19.00 hod ( každý nepárny týždeň )**

**DEFINÍCIA A CHARAKTERISTIKA ZARIADENIA:**

 Telovýchovné zariadenie na účely prevádzkového poriadku je nekryté viacúčelové ihrisko s umelou trávou,  mantinelmi  vo výške 1 m po obvode ihriska s ochrannými sieťami na stĺpoch 3 m nad mantinelmi na krátkych i dlhých stranách ihriska 2 ks stĺpov a sieť pre tenis a nohejbal.
Poskytuje služby k plneniu výchovno–vzdelávacích cieľov pre žiakov školy vo vyučovacom čase v oblasti výučby predmetu telesná výchova, športová príprava a organizácii športových súťaží. V mimo vyučovacom čase pre činnosť športových záujmových krúžkov školy, športovej činnosti Školského klubu detí pri ZŠ a verejnosť.

**PRENÁJOM IHRISKA**

    Prenájom viacúčelového ihriska pre športovú činnosť v mimo vyučovacom čase je na základe podania ústnej alebo písomnej žiadosti prevádzkovateľovi ihriska.

**POVINNOSTI ŠPORTOVCOV, resp. NÁJOMCOV**

* dodržiavať časový harmonogram rozpisu prenájmu,
* vstupovať na ihrisko len v čistej športovej obuvi, ktorá je priamo určená pre hru na umelej tráve. Je zakázané vstupovať v kopačkách, tretrách, kolieskových korčuliach a pod.,
* zakazuje sa vstup na ihrisko s bicyklami,
* na ihrisko vstupovať len cez vstupnú bránku,
* okamžite odstraňovať z plochy mechanické nečistoty (lístie, ihličie,..), ktoré môžu spôsobiť úraz,
* je prísny zákaz úmyselne poškodzovať mantinely, bránky a ochranné sitá,
* neznečisťovať ihrisko, okolie ihriska „bufetovým odpadom“ – sklom, papierom, plechovkami, pivnými pohármi, cigaretami, žuvačkami, petardami a pod.,
* dodržiavať pravidlá BOZP,
* počas športovej činnosti platí zákaz užívať alkohol a iné drogy, ako i prísny zákaz fajčenia,
* dodržiavať ďalšie pokyny správcu ihriska,
* používanie ihriska je na vlastné nebezpečie, prevádzkovateľ neručí za prípadné úrazy spôsobené na ihrisku a jeho okolí.